AFKONDIGINGS, EREDIENSTE & BOODSKAPPE – NG Gemeente Jeffreysbaai
Kies gerus ‘n onlangse boodskap om na te luister vanaf die lys hieronder:
Ds Jasper Louw, 24/03/2019
Loop elke dag in die geloof met God
Ds Evert de Kock, 03/03/2019
Ds Piet Steyn, 03/03/2019
Leef anders as die wêreld
Ds Sas Swart, 24/02/2019
God het jou na Hom gebring
Ds Janida van der Westhuizen, 17/02/2019
‘n Spieëlbeeld van God
Ds Komatie van Niekerk, 17/02/2019
Watse Diens? Watter Kerk Gebou? Hoe Laat?
Ons wil verseker dat alles wat rondom hierdie belangrikste bedieningsgeleentheid gebeur altyd strek tot verheerliking van God Drie-enig, tot opbou van die gelowiges en tot die uitbou van God se koninkryk. Ons wil die erediens so inrig dat lidmate dit beleef as gemeenskap van gelowiges en `n ware ontmoeting met God wie ons roep om golwe van liefde en lig vir die wêreld te wees.
“Ek wil u lof verkondig, my God en Koning, ek wil u Naam altyd loof”
Ons poog om die verskeidenheid spiritualiteite onder ons mense te erken – deur ruimte te maak vir almal. Daar is die volgende Erediensgeleenthede:
Formele Erediens: 09:00 by Kerk.
Gesinsdiens: 09:00 by die Kompleks.
Formele Erediens: 09:00 by Paradysstrandsaal.
Formele Aanddiens: 17:30 by Die Kerk.
Jonk Erediens: 17:30 by die Kompleks.
Na afloop van die eredienste sal tee en koffie beskikbaar wees by die Kerk in die Kerksaal en by die Kompleks in die Sysaal. Kom ons kuier gesellig saam met mede-erediensgangers!
Let Wel: Gedurende skoolvakansies is daar geen Aanddienste nie.
EREDIENSWERKGROEP – Kompleks
Die leraars voorsien sy liturgie op die Woensdag, voor die Sondag se erediens, nie later as 18:30, per e-pos of harde kopie aan die orrelis, klank-, digitale-operateur, die orkes, kantoor en ander belanghebbenes.
Hierdie span toegewyde mense help tydens eredienste en ander geleenthede met die oudio-visuele toerusting. Hulp is altyd welkom!
Kontakpersoon: Ds Nardus Greyling 042 296 1311 / 084 240 4111
OPNAME VAN EREDIENSTE OP CD
Bestellings van preke op CD, kan geplaas word by die Kantoor.
Annatjie Smit 042 296 2936 of 082 6572324
Musiek- en Sang
Kan jy ‘n musiekinstrument bespeel? Sluit by ons “band” aan! Onder die entoesiastiese leiding van Jannie Venter begelei hulle die sang by ons Gesinsdiens, gesins- en JONK-eredienste.
Jannie Venter 084 808 3054.
Hou jy daarvan om te sing? Kom sing in die koor!
Ons gemeente se Jubelkoor lewer werk van hoogstaande gehalte en tree dikwels by eredienste op. Daar word altyd met groot verwagting uitgesien na ons Kerssangdiens aan die einde van die jaar wanneer die Jubelkoor van Jeffreysbaai optree.
Jubelkoor-leidster: Annatjie Smit 042 296 2636 of 082 657 2324.
Erediensgangers word by die deure deur ‘n verwelkomingskomitee verwelkom.
Nuwe lidmate besoek asseblief die Inligtingstoonbanke op Sondae of gedurende die week die Kantoor om deel te word van die gemeente of om jou lidmaatskap oor te plaas.
PERSONE MET BASIESE REKENAARVAARDIGHEDE
Ons vra groot asseblief – kom word deel van die span wat digitale borde en projektors gedurende eredienste hanteer.
Die werk is nie moeilik nie en word roteer en volledige opleiding word verskaf.
Dit is nie verpligtend om by funksies anders as Gemeente aktiwiteite op te tree nie, maar as u wel beskikbaar is word u daarvoor vergoed.
Wil u dit nie biddend oorweeg om deel te word van ons span en sodoende God te verheerlik nie?
Kontak Erika Human 042 2961333 of 083 4348120
KLANK EN MUSIEKGROEPE
Daar is ’n dringende behoefte aan musikante om musiek begeleiding te doen in die gemeente.
Gewillige lidmate wat bereid is om opgelei te word as klankoperateurs moet asseblief dringend reageer op hierdie oproep.
Kontak Ds Nardus Greyling 042 296 1311 / 084 240 4111
Voorsitter Erediensbediening: – Abé Smith 042 296 0465 / 082 875 4634
Ondervoorsitter: Jo Viviers 042 296 2874 083 235 4608
Ons is geleë by die Kompleks
Address en kontak besonderhede
Tel: 042 296 2451
Faks: 042 296 0088
Dinsdag tot Vrydag 09:00 – 13:00
KERK Dinsdae, Woensdae & Donderdae 08:00 – 13:00
KOMPLEKS Maandae, Woensdae & Vrydae 07:30 – 13:00
PARADYSSTRANDSAAL Donderdae 07:30 – 13:00